Държавен вестник, бр. 3, 2016 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  3
цински риск, извън обхвата на задължителното 
здравно осигуряване;
8. терапевтична афереза;
9. бъбречнозаместителна терапия.
(2) Министерството на здравеопазването 
субсидира държавни и общински лечебни 
заведения за болнична помощ и държавни 
и общински центрове за психично здраве за 
следните дейности:
1. стационарно лечение на пациенти с 
психични заболявания, субституиращи и 
поддържащи програми с метадон и дневни 
психорехабилитационни програми;
2. медицинска експертиза, осъществявана 
от ТЕЛК.
(3) Извън случаите по ал. 1 Министерството 
на здравеопазването субсидира:
1. лечебни заведения за болнична помощ 
за оказване на спешна медицинска помощ на 
пациенти със спешни състояния, преминали 
през спешни отделения, които пациенти не са 
хоспитализирани в същото лечебно заведение;
2. държавни и общински лечебни заведения 
за болнична помощ, за оказване на консулта-
тивна медицинска помощ на спешни пациенти 
по искане на дежурните екипи в центровете 
за спешна медицинска помощ в случаите 
по чл. 11, ал. 2 от Наредба № 25 от 1999 г. 
за оказване на спешна медицинска помощ, 
издадена от министъра на здравеопазването 
(обн., ДВ, бр. 98 от 1999 г.; изм. и доп., бр. 69 
от 2001 г. и бр. 18 от 2014 г.).
(4) Министерството на здравеопазването 
субсидира общински лечебни заведения, които 
се намират в труднодостъпни и/или отдалече-
ни райони на страната, за осъществяване на 
дейности извън обхвата на задължителното 
здравно осигуряване.
(5) Субсидирането по ал. 1 – 4 се извършва 
по критерии и по ред, определени с методика 
на министъра на здравеопазването, въз ос-
нова на едногодишни договори в рамките на 
средствата за тези дейности по бюджета на 
Министерството на здравеопазването за 2016 г. 
и при съобразяване със законодателството в 
областта на държавните помощи.
(6) С методиката по ал. 5 се определят 
критериите и редът за финансиране на ле-
чебните заведения, в които ветерани от вой-
ните, военноинвалиди и военнопострадали 
осъществяват правото си на отдих и лечение.
Чл. 62. Необходимите разходи за медицин-
ски транспорт по чл. 82, ал. 1, т. 9 от Закона 
за здравето се осигуряват със средства от бю-
джета на Министерството на здравеопазването.
Чл. 63. (1) Лечебните заведения за болнична 
помощ, които са били субсидирани от бюджета 
на Министерството на здравеопазването до 
31 декември 2015 г., получават изравнителна 
субсидия през първото тримесечие на 2016 г. 
за дейностите, изпълнени по договорите до 
края на 2015 г.
(2) Лечебните заведения по чл. 5, ал. 1 от 
Закона за лечебните заведения се финансират 
по досегашния ред.
Чл. 64. (1) Снабдяването на здравните и 
лечебните заведения с лекарствени продукти, 
медицински изделия, консумативи и инстру-
ментариум, медицинска техника и апаратура, 
предвидени в нормативен акт или произти-
чащи от приетите от Министерския съвет 
национални програми, планове и проекти, се 
осъществява от бюджета на Министерството 
на здравеопазването по реда на централизи-
раните доставки.
(2) Министерството на здравеопазването 
може да предоставя целево средства за ка-
питалови разходи на държавни лечебни заве-
дения – търговски дружества, и на лечебни 
заведения – търговски дружества със смесено 
държавно и общинско участие в капитала.
Чл. 65. Предвидените в бюджета на Ми-
нистерството на здравеопазването средства 
за провеждане на специализации в системата 
на здравеопазването могат да се предоставят 
на висши училища, на Военномедицинската 
академия, на второстепенни разпоредители с 
бюджет към министъра на здравеопазването, 
на лечебни и здравни заведения, в които се 
извършва обучение при условията и по реда 
на Наредба № 1 от 2015 г. за придобиване на 
специалност в системата на здравеопазването, 
издадена от министъра на здравеопазването 
(обн., ДВ, бр. 7 от 2015 г.; изм. и доп., бр. 83 
от 2015 г.).
Чл. 66. (1) Министърът на финансите може 
да не одобри смени на обслужващите банки 
на министерствата и ведомствата, чиито 
плащания се извършват чрез системата за 
електронни бюджетни разплащания, когато 
смените не се налагат от обективни причи-
ни, възпрепятстващи нормалното банково 
обслужване.
(2) Разпоредбата на ал. 1 не се прилага за 
Народното събрание и за съдебната власт.
Чл. 67. (1) Бюджетните организации да 
предприемат необходимите мерки и действия 
за преминаване към отчитане на начислява-
нето на амортизации на нефинансовите дъл-
готрайни активи съгласно чл. 65 от Закона за 
счетоводството, без активите по ал. 2, с оглед 
отразяването на тази информация за пръв 
път в техните годишни оборотни ведомости 
и финансови отчети за 2017 г.
(2) Бюджетните организации не начисляват 
амортизации:
1. на земи, гори и трайни насаждения;
2. на активи с историческа и художествена 
стойност;
3. на книги в библиотеките;
4. на активи в процес на придобиване;
5. в други случаи, определени със стан-
дартите и/или указанията съгласно чл. 164, 
ал. 1 и 3 от Закона за публичните финанси.
(3) Конкретният ред за преминаване към 
отчитането на амортизациите по ал. 1, вклю-
чително и определянето на временни из-
ключения, облекчен режим и други мерки с